Школьнік упэўнены: важнымі ў большай ступені з’яўляюцца не тэарэтычныя даныя, а тое, як іх можна прымяніць на практыцы. Таму даследаванні вяліся не толькі ў школьнай лабараторыі, але і ў палявых умовах: у бацькоў Ільі свая фермерская гаспадарка, дзе юны даследчык і праводзіць вопыты па паляпшэнні ўсходжасці раслін. Пра паспяховыя вынікі расказвае бацькам, а тыя ў сваю чаргу выкарыстоўваюць у маштабах сваёй гаспадаркі.